तर, स्कुलको पढाइ सकेपछि प्रमाणपत्र तहमा पद्मकन्या क्याम्पसमा नृत्य विषय नै अध्ययन गरेँ । लोक तथा शास्त्रीय नृत्य गर्दा तनाव र थकाइबाट मुक्त भएर शरीरमा ऊर्जा प्राप्त भएको महसुस हुन्थ्यो । तर, आइएको पढाइ सकेपछि फेरि बिएमा विषय परिवर्तन गर्न बाध्य भएँ । यो केवल बाध्यता थियो । तर, नृत्य गर्न सक्छु भन्ने आत्मविश्वास सधैँ थियो । हरेक बाध्यता र रोकावट तोडेरै नृत्यमा लागिरहेँ । यहीँबाट सफलताको बाटो खुल्दो रहेछ भन्ने अनुभव लिएँ । नृत्यका मुद्रा मेरा हातमा छन् । मादल, बाँसुरीका धुन पैतालामा र सुमधुर संगीतका धुन मेरो शरीरको ऊर्जामा छ भन्नेमा सधैँ विश्वस्त भएर लागेँ ।
